b"\n_START_ARTICLE_\nJosep Berenguer i Cros\n_START_SECTION_\nBiografia\n_START_PARAGRAPH_\nEl 1917 es llicenci\xc3\xa0 en dret a la Universitat de Barcelona, col\xc2\xb7labor\xc3\xa0 al diari La Lucha, milit\xc3\xa0 al Partit Republic\xc3\xa0 Radical Socialista Catal\xc3\xa0 i fou director del diari El Pueblo de Tortosa. Amb aquest partit fou elegit diputat per la prov\xc3\xadncia de Tarragona a les eleccions generals espanyoles de 1931, i durant el seu mandat fou nomenat director general de Duanes (desembre de 1931 i abril de 1933), i conseller de la CAMPSA en representaci\xc3\xb3 de l'Estat. _NEWLINE_Fou alcalde de Tortosa entre gener de 1934 i agost de 1936, per\xc3\xb2 fou empresonat a Madrid del 31 d'octubre de 1934 a 9 de gener de 1935 acusat de permetre l'entrada clandestina d'armes per a donar suport als fets del sis d'octubre de 1934. El 1936 ingressaria a Izquierda Republicana, per\xc3\xb2 no va obtenir esc\xc3\xb3 a les eleccions. El febrer de 1937 marx\xc3\xa0 a Col\xc3\xb2mbia, d'on ja no va tornar. All\xc3\xad va ser soci fundador de l'empresa de pl\xc3\xa0stics SOLVECO -1959- de Bogot\xc3\xa0."